Το δηλητήριο

Tο δηλητήριο (γαλλικά: Le poison) είναι μια μαύρη κωμική ταινία Γαλλικής παραγωγής του 1951 σε σενάριο και σκηνοθεσία του Σάσα Γκιτρύ 
Πρωταγωνιστούν οι Μισέλ Σιμόν, Ζερμαίν Ροβέρ και ο Ζαν Ντεμπουκούρ.

Πλοκή
Στη μικρή καθολική πόλη Ρεμονβίλ, ο 53χρονος Πολ Μπρακονιέ  είναι παντρεμένος 
εδώ και τριάντα χρόνια με την Μπλαντίν. 
Αυτό που τους χαρακτηρίζει είναι το απύθμενο μίσος που επικρατεί μεταξύ τους, σε σημείο να σκέφτονται με πιο τρόπο θα δολοφονήσει ο ένας τον άλλον. 
Καθώς η Μπλαντίν προετοιμάζεται να κάνει πράξη την ακόρεστη επιθυμία της να δολοφονήσει τον σύζυγο της με ένα ισχυρό ποντικοκτόνο, ο Πολ επισκέπτεται στο Παρίσι τον υπερόπτη δικηγόρο Ομπανέλ, 
εξειδικευμένο στην αθώωση των "Εν βρασμώ ψυχής" εγκληματιών, ο οποίος εν τω μεταξύ γιόρταζε την 100η επιτυχία του. 
Ο Πολ ισχυριζόμενος ότι ήδη έχει δολοφονήσει την γυναίκα του, θα μελετήσει τις αντιδράσεις του δικηγόρου και θα συλλέξει πολύτιμες πληροφορίες για τον τρόπο διάπραξης του εγκλήματος, έτσι ώστε να χαρακτηριστεί ως "ακούσιος" δολοφόνος. 
Ενθουσιασμένος με την θετική στάση του δικηγόρου ως προς την βεβαιότητα της απαλλαγής, θα επιστρέψει στο σπίτι του και θα θέσει σ' εφαρμογή το σχέδιό του σύμφωνα με την αυθόρμητη "καθοδήγηση" του δικηγόρου Ομπανέλ. Χωρίς όμως να το έχει αντιληφθεί και η γυναίκα του είναι ήδη προετοιμασμένη να τον δηλητηριάσει, αλλά δεν θα προλάβει να το κάνει.
Με την βεβαιότητα ότι κανένα δικαστήριο δεν θα τον βρει ένοχο, παραδίδει τον εαυτό του στο έλεος του νόμου.

Διανομή ρόλων
 Μισέλ Σιμόν ως Πολ Μπρακονιέ
 Ζερμαίν Ροβέρ ως Μπλαντίν Μπρακονιέ
Ζαν Ντεμπουκούρ: ως Δικηγόρος Ομπαμέλ
Λουί ντε Φινές: ως Αντρέ
Marcelle Arnold: ως Ζερμαίν
Nicolas Amato: ως Βικτόρ
Jacques Varennes: ως εισαγγελέας
Albert Duvaleix: ως Αμπότ
Léon Walther: ως δικαστής

Υποδοχή
Οι κριτικές ανασκόπησης στην ιστοσελίδα Rotten Tomatoes, 
δίνουν βαθμολογία θετικής έγκρισης σε ποσοστό 100%, με βάση 5 κριτικές 
και μέση βαθμολογία 7/10.

Παραπομπές

Εξωτερικοί σύνδεσμοι
 
 
 
 

Γαλλικές ταινίες
Γαλλικές αστυνομικές κωμικές ταινίες
Γαλλόφωνες ταινίες
Γαλλικές ασπρόμαυρες ταινίες
Ταινίες σε σκηνοθεσία Σάσα Γκιτρύ
Ταινίες γυρισμένες στο Παρίσι 
Ταινίες του 1951